[ca] Introducció: A partir de la bibliografia existent, es pretén investigar si hi ha alguna relació entre les afectacions visuals i les molèsties musculoesquelètiques de la zona cervical. Es pot pensar que algunes afectacions visuals o la falta de compensació visual poden induir a forçar postures incorrectes. A més, es vol identificar la simptomatologia, les possibles causes i accions de prevenció. Objectiu: Dur a terme una revisió de literatura per identificar publicacions on s'investigui l'impacte de dur ulleres en relació amb simptomatologia musculoesquelètica cervical. Metodologia: La cerca es va realitzar entre el novembre i desembre de 2023, entre els articles ja existents en anglès i castellà a la base de dades de Pubmed. Després d'una lectura exhaustiva, es van escollir els 12 articles finals que es van utilitzar per a aquest treball. Resultats: En diversos estudis s'identifica una relació entre l'ús d'ulleres amb lents d'addició progressiva en el treball prolongat amb dispositius digitals i l'aparició de molèsties cervicals, principalment per la postura que indueix la disposició de les zones de visió nítida. Els usuaris tendeixen a inclinar el cap enrere, i aquesta acció comprimeix la zona cervical. S'apunta que les molèsties es redueixen amb l'ús de lents ocupacionals. També hi ha estudis que relacionen la compensació òptica inadequada amb molèsties musculoesquelètiques, independentment de l'edat dels pacients. Conclusions: Tant l'ús de lents d'addició progressiva en l'entorn laboral d'oficina com una mala compensació òptica poden ser factors de risc per desencadenar molèsties musculoesquelètiques, i, particularment, molèsties cervicals. Informar els usuaris és un factor clau en l'elecció del tipus de lent, i proporcionar-los pautes d'ergonomia visual i postural, a més de recomanar pauses pot ajudar a prevenir i reduir aquestes molèsties.

[en] Introduction: Based on the existing bibliography, the aim is to investigate whether there is any relationship between visual impairment and musculoskeletal discomfort in the cervical area. It is possible to think that some visual impairments or the lack of visual compensation may lead to forcing incorrect postures. Furthermore, the aim is to identify symptomatology, possible causes and preventive actions. Objective: To carry out a literature review to identify publications investigating the impact of wearing glasses in relation to cervical musculoskeletal symptomatology. Methodology: The search was carried out between November and December 2023, among the articles already existing in English and Spanish in the Pubmed database. After an exhaustive reading, the final 12 articles were chosen and used for this study. Results: Several studies have identified a relationship between the use of glasses with progressive addition lenses in prolonged work with digital devices and the appearance of cervical discomfort, mainly due to the posture caused by the arrangement of the clear vision zones. Users tend to tilt their heads backwards, and this action compresses the cervical area. It is noted that the discomfort is reduced with the use of occupational lenses. There have also been studies that relate inadequate optical compensation to musculoskeletal discomfort, regardless of the age of the patients. Conclusions: Both the use of progressive add-on lenses in the office work environment and poor optical compensation can be risk factors for triggering musculoskeletal discomfort, particularly cervical discomfort. Informing users is a key factor in the choice of type of lens, and providing them with visual and postural ergonomic guidelines, as well as recommending breaks, can help to prevent and reduce this discomfort.